**NOTĂ DE FUNDAMENTARE**

|  |
| --- |
| **Secţiunea 1: Titlul proiectului de act normativ** |
| **HOTĂRÂRE A GUVERNULUI****pentru aprobarea scoaterii definitive din fondul forestier naţional, fără compensare, de către Societatea Complexul Energetic Oltenia SA a terenului în suprafaţă de 110,1079 ha, în vederea realizării obiectivului „Deschiderea și punerea în exploatare a Carierei Jilț Nord la o capacitate de 4,5 milioane tone/an lignit”** |
| **Secţiunea a 2-a: Motivul emiterii actului normativ** |
| 1. Descrierea situaţiei actuale | Potrivit art. 2 alin. (1) din Legea minelor 85/2003, cu modificările și completările ulterioare, cărbunii fac parte din categoria resurselor minerale, fac obiectul exclusiv al proprietăţii publice şi aparţin statului român. Exploatarea resurselor minerale presupune ansamblul de lucrări executate în subteran şi/sau la suprafaţă pentru extragerea resurselor minerale, prelucrarea şi livrarea acestora în forme specifice.Lucrările miniere de interes național pentru exploatarea zăcămintelor de lignit, care se execută în baza unei licențe de exploatare de către operatorii economici aflați sub autoritatea Ministerului Energiei, în calitate de minister de resort, sunt de utilitate publică, conform art. 2 alin. (1) lit e) din Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare.Articolul 2 alin. (2) din Normele metodologice de aplicare a [Legii nr. 255/2010](http://legislatie.just.ro/Public/DetaliiDocumentAfis/124540) privind exproprierea pentru cauză de utilitate publică, necesară realizării unor obiective de interes naţional, judeţean şi local, aprobate prin Hotărârea de Guvern nr. 53/2010, stabilește: ”Sunt de interes naţional lucrările miniere executate de operatorii economici cu capital integral sau majoritar de stat, în baza unei licenţe de exploatare acordate potrivit prevederilor [Legii minelor nr. 85/2003](http://legislatie.just.ro/Public/DetaliiDocumentAfis/42627), cu modificările şi completările ulterioare, în vederea extracţiei lignitului (PCS < 23.865 kj/kg) destinat producţiei de energie electrică şi termică.Prin Hotărârea de Guvern nr. 1647/2008 a fost aprobată Licenţa de concesiune a activităţii miniere de exploatare a lignitului nr. 2602/2001, încheiată între Agenţia Naţională pentru Resurse Minerale, în calitate de concedent, şi Societatea Comercială "Complexul Energetic Turceni" - S.A., cu sediul în localitatea Turceni, Str. Uzinei, nr. 1, judeţul Gorj, în calitate de concesionar, în perimetrul Jilţ Nord, situat în localitatea Mătăsari, judeţul Gorj.Obiectivul minier a fost aprobat la nivel de amplasament și indicatori tehnico-economici prin proiectul de execuție „Deschiderea și punerea în exploatare a carierei Jilț Nord la o capacitate de producție de 4500 mii tone lignit/an” simbol 710-05, aprobat prin HCM nr. 179/1984.Lucrările de excavare în perimetrul carierei au început în anul 1980 prin două microcariere situate în dealul Cerchez I și II, iar excavațiile cu excavatorul cu rotor E 1400-07 au început în anul 1984. Guvernul a emis Hotărârea nr. 960/2015 privind aprobarea amplasamentului şi declanşarea procedurilor de expropriere a tuturor imobilelor proprietate privată situate în coridorul de expropriere al lucrării de utilitate publică de interes naţional "Deschiderea şi punerea în exploatare a carierei Jilţ Nord la o capacitate de 4,5 milioane tone/an lignit". Societatea Complexul Energetic Oltenia S.A. a emis Decizia de expropriere nr. 4747/09.02.2016, prin efectul căreia terenurile situate în coridorul de expropriere al lucrării de utilitate publică de interes naţional "Deschiderea şi punerea în exploatare a carierei Jilţ Nord la o capacitate de 4,5 milioane tone/an lignit", au intrat în proprietatea publică a statului.Coridorul de expropriere aprobat are suprafața totală de 748,5113 ha, conform Cărții funciare nr. 37485, UAT Mătăsari din Județul Gorj.Suprafața de teren forestier solicitată a fi scoasă din fondul forestier național, cu defrișare de 110,1079 ha, este amplasată în coridorul de expropriere al Carierei Jilț Nord, în baza documentației „Deschiderea şi punerea în exploatare a carierei Jilţ Nord la o capacitate de 4,5 milioane tone/an”.Potrivit art. 36 din Legea nr. 46/2008 – Codul silvic, republicată, cu modificările şi completările ulterioare, este permisă reducerea suprafeței fondului forestier național prin scoaterea /definitivă a unor terenuri necesare realizării obiectivelor de interes național, declarate de utilitate publică, în condițiile legii.Beneficiarul scoaterii definitive din fondul forestier național a terenurilor necesare realizării lucrărilor miniere de interes național și de utilitate publică de exploatare a zăcămintelor de lignit este statul român, în cazul terenurilor care au făcut obiectul exproprierii, conform art. 36 alin. (6) din Legea nr. 46/2008 – Codul silvic.Reducerea fondului forestier național prin scoaterea definitivă a terenurilor pentru realizarea lucrărilor anterior menționate se realizează fără compensare și se aprobă prin hotărâre a Guvernului, potrivit art. 36 alin. (7) din Legea nr. 46/2008 – Codul Silvic. Potrivit art. 40 din Legea nr. 46/2008 – Codul silvic, solicitările de scoatere definitivă a terenurilor din fondul forestier național se aprobă de către:c) Guvern, la propunerea autorității publice centrale care răspunde de silvicultură, cu avizul structurii teritoriale de specialitate, pentru suprafețe de peste 10 ha.În vederea realizării obiectivului, Societatea Complexul Energetic Oltenia SA a întocmit și a depus documentația pentru scoaterea definitivă a terenurilor din fondul forestier național, care cuprinde:- Solicitarea Societății Complexul Energetic Oltenia SA nr. 3554/01.08.2018, adresa de completare nr. 3663/07.08.2018 și adresa de completare nr. 3800/20.08.2018;- Memoriul tehnic-justificativ întocmit de Societatea Complexul Energetic Oltenia SA;- Memoriul justitifativ întocmit de Direcția Silvică Gorj nr. 7607/09.07.2018;- Plan de încadrare în zonă;- Plan de detaliu cu amplasamentul obiectivului;- Copie hartă amenajistică, vizată de Ocolul Silvic Motru;- Fișa tehnică de transmitere-defrișare nr. 10773/06.07.2018, întocmită de Ocolul Silvic Motru și aprobată de Garda Forestieră Râmnicu Vâlcea, pentru terenurile forestiere aflate în proprietatea publică a statului și administarea Regiei Naționale a Pădurilor – Romsilva, în suprafață de 95,5231 ha; - Copii ale descrierilor parcelare a unităţilor amenajistice, preluate din amenajamentul silvic, aferente terenurilor forestiere în suprafață de 95,5231 ha, care fac obiectul scoaterii definitive, vizate de Ocolul Silvic Motru; - Fișa tehnică de transmitere-defrișare nr. 10606/25.05.2018, întocmită de Ocolul Silvic Motru și aprobată de Garda Forestieră Râmnicu Vâlcea, pentru terenurile forestiere aflate în proprietatea publică a statului și administarea Ministerului Energiei prin Societatea Complexul Energetic Oltenia SA, pentru terenurile în suprafață de 14,5848 ha, pentru care serviciile silvice se asigură de către Ocolul Silvic Motru;- Fişele de descriere parcelară a unităţilor amenajistice aferente terenurilor forestiere în suprafață de 14,5848 ha, care fac obiectul scoaterii definitive, întocmite de către unităţi specializate, atestate de autoritatea publică centrală care răspunde de silvicultură, pentru efectuarea de lucrări de amenajare a pădurilor - SC Alfrid SRL, vizate de conducătorul Gărzii Forestiere Râmnicu Vâlcea; - Ridicarea topografică în coordonate Stereo 70 a terenului propus pentru scoaterea definitivă din fondul forestier național, întocmită de persoane fizice autorizate să efectueze lucrări topografice, vizată de Ocolul Silvic Motru; - documetele în copie care fac dovada proprietății asupra terenului forestier solicitat în suprafață de 110,1079 ha:* Pentru dovada proprietății asupra terenurilor forestiere aflate în proprietatea publică a statului, și administrarea Regiei Naționale a Pădurilor – Romsilva, au fost depuse copii ale descrierilor parcelare, inclusiv datele complementare și evidența lucrărilor executate, preluate din amenajamentul silvic în vigoare, vizate de către ocolul silvic, potrivit art. 20 alin. (1) pct. 20 din Metodologia privind scoaterea definitivă, ocuparea temporară și schimbul de terenuri și de calcul al obligațiilor bănești, aprobată prin Ordinul ministrului mediului, apelor și pădurilor nr. 694/2016, cu modificările și completările ulterioare,
* extrasul de Carte funciară nr. 37485 UAT Mătăsari, emis de OCPI Gorj – BCPI Târgu Jiu la data de 28.12.2016, actualizat la data de 10.08.2018.

- Avizul Regiei Naționale a Pădurilor – Romsilva nr. 394/16.07.2018, pentru scoaterea definitivă din fondul forestier național a terenului forestier în suprafață de 95,5231 ha, aflat în proprietatea publică a statului și administrarea Regiei Naționale a Pădurilor – Romsilva;- Avizul Ocolului Silvic Motru nr. 10607/24.05.2018, pentru scoaterea definitivă din fondul forestier național a terenului forestier în suprafață de 14,5848 ha, aflat în proprietatea publică a statului, și administrarea Ministerului Energiei prin Societatea Complexul Energetic Oltenia SA, dobândit prin expropriere în condițiile Legii nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare, pentru care asigură serviciile silvice;- Acordul de mediu nr. 06/09.05.2016 emis de către Agenția pentru Protecția Mediului Gorj. Potrivit acordului de mediu, defrișarea vegetației forestiere se face eșalonat, strict pentru asigurarea frontului de lucru, în anul în curs pentru anul următor; - Anexa nr. 1 din 25.07.2018 la Acordul de mediu nr. 06/09.05.2016;-Adresa nr. 406/20.06.2016 a Departamentului pentru protecția mediului din cadrul Societății Complexul Energetic Oltenia SA;- Decizia de expropriere nr. 4747/09.02.2016 și anexa acesteia;- Extrasul de Carte funciară nr. 37485 UAT Mătăsari, emis de OCPI Gorj – BCPI Târgu Jiu la data de 10.08.2018;- Adresa precizatoare nr. 3799/20.08.2018 emisă de Societatea Complexul Energetic Oltenia SA; - Adresa Primăriei Comunei Mătăsari nr. 5126/20.08.2018; - Avizul Gărzii Forestiere Râmnicu Vâlcea nr. 7/13.08.2018.Terenul forestier în suprafață de 110,1079 ha, pentru care se solicită scoaterea definitivă din fondul forestier național se află în proprietatea publică a statului și se compune din terenul forestier în suprafață de 95,5231 ha, aflat în administrarea Regiei Naționale a Pădurilor - Romsilva și terenul forestier în suprafață de 14,5848 ha, aflat în administrarea Ministerului Energiei, prin Societatea Complexul Energetic Oltenia SA, dobândit în condiţiile Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare, pentru care serviciile silvice sunt asigurate de către Ocolul Silvic Motru din cadrul Regiei Naționale a Pădurilor – Romsilva, Direcția Silvică Gorj. Terenul forestier în suprafață de 95,5231 ha, este amplasat pe raza Ocolului Silvic Motru din cadrul Direcției Silvice Gorj, U.P. III Drăgotești, în u.a. 78 A% = 30,3386 ha, u.a. 78 B = 0,1743 ha, u.a. 78 C = 0,2076 ha, u.a. 79 A% = 19,7654 ha, u.a. 79 B = 2,2589 ha, u.a. 79 C = 1,4047 ha, u.a. 79 D% = 2,1491 ha, u.a. 79 E = 0,3036 ha, u.a. 79 F% = 0,1310 ha, u.a. 80 A% = 0,4294 ha, u.a. 80 B% = 0,1544 ha, u.a. 80 C% = 0,0757 ha, u.a. 81 A% = 2,0808 ha, u.a. 190 = 3,2821 ha, u.a. 193 A% = 0,0141 ha, u.a. 193 B% = 2,4284 ha, u.a. 193 C = 2,3113 ha, u.a. 193 D = 0,1067 ha, u.a. 194 A%= 0,9392 ha, u.a. 194 B = 9,5627 ha, u.a. 194 C% = 0,3766 ha, u.a. 194 D = 0,3629 ha, u.a. 194 E% = 1,6963 ha, u.a. 195 A% = 9,6888 ha, u.a. 195 C% = 2,2795 ha, u.a. 195 E% = 0,0408 ha, u.a. 195 F% = 0,5497 ha, u.a. 195 G% = 0,0040 ha și u.a. 196 A% = 2,4065 ha.Terenul forestier în suprafață de 14,5848 ha este amplasat pe raza Ocolului Silvic Motru din cadrul Direcției Silvice Gorj, U.P. III Drăgotești, în u.a. 78 D = 0,9468 ha, u.a. 78 E = 0,1080 ha, u.a. 78 F = 0,3593 ha, u.a. 78 G = 0,6563 ha, u.a. 78 H = 0,2942 ha, u.a. 78 I = 0,2139 ha, u.a. 78 J = 0,1887 ha, u.a. 78 K = 0,2102 ha, u.a. 78 L = 0,0565 ha, u.a. 78 M = 0,1200 ha, u.a. 78 N = 0,1137 ha, u.a. 78 O = 0,4196 ha, u.a. 78 P = 0,2986 ha, u.a. 78 R = 0,4543 ha, u.a. 79 G = 0,0341 ha, u.a. 79 H = 0,7210 ha, u.a. 79 I = 0,7748 ha, u.a. 79 J = 0,0790 ha, u.a. 79 K = 0,0166 ha, u.a. 79 L = 0,0271 ha, u.a. 81 E = 0,7136 ha, u.a. 190 B = 0,0721 ha, u.a. 190 C = 0,3563 ha, u.a. 190 D = 0,8952 ha, u.a. 190 F = 0,9854 ha, u.a. 190 G = 1,0060 ha, u.a. 190 H = 0,0383 ha, u.a. 190 I = 0,1784 ha, u.a. 193 E = 0,0078 ha, u.a. 193 F = 0,4275 ha, u.a. 193 G = 0,2285 ha, u.a. 193 H = 0,0661 ha, u.a. 193 I = 0,5971 ha, u.a. 194 F = 0,3224 ha, u.a. 194 G = 0,4530 ha, u.a. 194 H = 0,0566 ha, u.a. 194 I = 0,0926 ha, u.a. 194 J = 0,1118 ha, u.a. 194 K = 0,2337 ha, u.a. 195 I = 0,3434 ha, u.a. 195 J = 0,0810 ha, u.a. 195 K = 0,0913 ha, u.a. 195 L = 0,1212 ha, u.a. 195 M = 0,1094 ha, u.a. 195 N = 0,2597 ha, u.a. 196 D = 0,0341 ha, u.a. 196 E = 0,4195 ha, u.a. 196 F = 0,0309 ha, u.a. 196 G = 0,0452 ha și u.a. 196 H = 0,1140 ha. Potrivit art. 27 din Metodologia privind scoaterea definitivă, ocuparea temporară şi schimbul de terenuri şi de calcul al obligaţiilor băneşti, aprobată prin ordinul ministrului mediului, apelor și pădurilor nr. 694/2016, în cazul în care nu există amenajament silvic datele utilizate la întocmirea fişelor tehnice de transmitere-defrişare şi la calculul obligaţiilor băneşti, precum şi categoria de folosinţă se preiau din fişele de descriere parcelară a unităţilor amenajistice aferente terenurilor care fac obiectul scoaterii definitive sau ocupării emporare. Pentru întomirea fișei tehnice de trasmitere-defrișare a terenurilor forestiere, în suprafață de 14,5848 ha, întrucât acestea nu sunt cuprinse într-un amenajament silvic, au fost întocmite de către SC Alfrid SRL fișe de descrierere parcelară a unităților amenajistice, care au fost verificate și aprobate de către Garda Forestieră Râmnicu Vâlcea.  Diferența dintre suprafața de 110,5130 ha, aflată în fondul forestier național și expropriată ca efect al Hotărârii Guvernului nr. 960/2015 și suprafața de 110,1079 ha ce face obiectul solicitării de scoatere din circuitul silvic, se regăsește pe limita perimetrului de licență al Carierei Jilț Nord, în zona de siguranță a carierei. Din acest motiv suprafața de 0,4051 ha nu a fost solicitată a fi scoasă din circuitul silvic.  |
| 11 În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia. |  Proiectul de act normativ nu se referă la acest subiect. |
| 2. Schimbări preconizate |  Promovarea prezentului proiect de act normativ are drept scop aprobarea scoaterii definitive din fondul forestier naţional, fără compensare, de către Societatea Complexul Energetic Oltenia SA a terenului în suprafaţă de 110,1079 ha, în vederea realizării obiectivului „Deschiderea și punerea în exploatare a Carierei Jilț Nord la o capacitate de 4,5 milioane tone/an lignit”. Scoaterea definitivă din fondul forestier naţional a terenului se face cu defrişarea vegetaţiei forestiere pe suprafața de 110,1079 ha.  Scoaterea definitivă a terenului din fondul forestier național se face fără compensare cu terenuri, potrivit art. 36 alin. (1) și (7) din Legea nr. 46/2008 - Codul silvic, republicată, cu modificările și completările ulterioare, obiectivul „Deschiderea și punerea în exploatare a Carierei Jilț Nord la o capacitate de 4,5 milioane tone/an lignit”, fiind și declarat de interes național și utilitate publică, potrivit Legii nr. 255/2010 și Hotărârii de Guvern 53/2010. Potrivit art. 38 alin. (1) din Legea nr. 46/2008 - Codul Silvic, ”Terenurile scoase definitiv din fondul forestier național devin proprietatea beneficiarului în momentul efectuării operațiunii de predare-primire și dobândesc destinația pe care acesta a solicitat-o și care i-a fost aprobată. Scoaterea definitivă a terenului în suprafață de 110,1079 ha se face cu exceptarea de la plata obligaţiilor băneşti conform art. 14 din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean sau local, cu modificările şi completările ulterioare. Predarea terenului forestier se va face numai în prezenţa reprezentantului Gărzii Forestiere Râmnicu Vâlcea, potrivit prevederilor art. 41 alin. (3) din Legea nr. 46/2008 - Codul silvic, republicată, cu modificările şi completările ulterioare. Societatea Complexul Energetic Oltenia SA va opera modificările la cartea funciară intervenite ca urmare a schimbării destinaţiei terenurilor forestiere în baza prezentei hotărâri şi a proceselor-verbale încheiate, în condiţiile legii, potrivit prevederilor art. 37 alin. (9) din Legea nr. 46/2008 - Codul silvic.  Schimbarea destinaţiei obiectivului „Deschiderea și punerea în exploatare a Carierei Jilț Nord la o capacitate de 4,5 milioane tone/an lignit” mai devreme de 5 ani de la data intrării în vigoare a prezentei hotărâri, este interzisă potrivit prevederilor art. 38 alin. (3) din Legea nr. 46/2008. |
| 3. Alte informaţii |  O parte din bunurile prevăzute de prezentul proiect sunt supuse retrocedării - reconstituirii dreptului de proprietate privată sau de restituire, urmare a unor cereri depuse în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate abuziv de statul român în perioada 6 martie 1945 – 22 decembrie 1989. Bunurile imobile sunt grevate de sarcini, ca urmare a localizării acestora în perimetrul minier aprobat prin licența de exploatare, dar nu formează obiectul unor litigii. Din aceste considerente Societatea Complexul Energetic Oltenia SA a avut în vedere, cuprinderea terenurilor forestiere în suprafață de 95,5231 ha, în Anexa nr. 2 a Hotarârii Guvernului nr. 960/2015, în care a fost făcută mențiunea ”proprietar necunoscut”, astfel cum reiese din evidențele unităților amenajistice teritoriale, numele proprietarilor/deținătorilor urmând a fi identificate ulterior, în vederea completării documentațiilor necesare pentru punerea în aplicare a măsurilor de expropriere, în condițiile legii, respectiv a acordării de despăgubiri în condițiile legii, terenurile forestiere solicitate fiind considerate scoase din circuitul civil ca efect al exproprierii pentru cauză de utilitate publică în vederea realizării obiectivului „ Deschiderea și punerea în exploatare a Carierei Jilț Nord la o capacitate de 4,5 milioane tone/an lignit”. În Memoriul justificativ al Direcției Silvice Gorj se specifică că în coridorul de expropriere, de la data intrării în vigoare a amenajamentului silvic, s-au efectuat puneri în posesie pe o suprafață de 3,5334 ha, terenuri care au fost supuse exproprierii. Amenajamentul silvic al fondului forestier proprietate publică a statului, administrat de Ocolul Silvic Motru a intrat în vigoare la data de 01.01.2015.  Masa lemnoasă de pe terenul forestier scos defintiv din fondul forestier național se va precompta şi se va exploata conform prevederilor legale în vigoare. |
| **Secţiunea a 3-a: Impactul socio-economic al proiectului de act normativ** |
| 1. Impactul macroeconomic |  Proiectul de act normativ nu are impact la nivel macroeconomic.  |
| 11.Impactul asupra mediului concurenţial şi domeniului ajutoarelor de stat |  Proiectul de act normativ nu se referă la acest subiect. |
| 2. Impactul asupra mediului de afaceri |  Proiectul de act normativ nu se referă la acest subiect.  |
| 21 Impactul asupra sarcinilor administrative |  Proiectul de act normativ nu se referă la acest subiect. |
| 22 Impactul asupra întreprinderilor mici şi mijlocii |  Proiectul de act normativ nu se referă la acest subiect. |
| 3. Impactul social |  Proiectul de act normativ nu se referă la acest subiect. |
| 4. Impactul asupra mediului  |  Evaluarea impactului asupra mediului se realizează de către autoritatea competentă în domeniu.  Agenția pentru Protecția Mediului Gorj a emis Acordul de mediu nr. 06/09.05.2016 și Anexa nr. 1 din 25.07.2018 la Acordul de mediu nr. 06/09.05.2016. Departamentul pentru protecția mediului din cadrul Societății Complexul Energetic Oltenia SA a emis adresa nr. 406/20.06.2016. |
| 5. Alte informaţii |   |
| **Secţiunea a 4-a: Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**Proiectul de act normativ nu are impact asupra bugetului general consolidat |
| - mii lei - |
| Indicatori | Anulcurent | Următorii4 ani | Mediape 5 ani |
| 1 | 2 | 3 | 4 | 5 | 6 | 7 |
|  | 2018 | 2019 | 2020 | 2021 | 2022 | - |
| Modificări ale veniturilor bugetare, plus/minus, din care:1. buget de stat, din acesta:
2. impozit pe profit
3. impozit pe venit
4. bugete locale:
5. impozit pe profit
6. bugetul asigurărilor sociale de stat:
7. contribuţii de asigurări
 |  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| 2. Modificări ale cheltuielilor bugetare plus/minus, din care:1. buget de stat
	1. credit extern
	2. surse proprii
 | - | -  | - | - | - |  - |
| - | - | - | - | - | - |
| - | - | - | - | - | - |
| 3. Impact financiar, plus/minus, din care:1. buget de stat
2. bugete locale
 |  - | - | - | - | - | - |
| - | - | - | - | - | - |
| 4. Propuneri pentru acoperirea creşterii cheltuielilor bugetare | -  |
| 5. Propuneri pentru a compensa reducerea veniturilor bugetare |   |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |
| 7. Alte informaţii | Nu au fost identificate |
| **Secţiunea a 5-a: Efectele proiectului de act normativ asupra legislaţiei în vigoare** |
| 1.Măsuri normative necesare pentru aplicarea prevederilor proiectului de act normativ: a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ; b) acte normative ce urmează a fi elaborate în vederea implementării noilor dispoziţii |  Proiectul de act normativ nu se referă la acest subiect. |
| 11 Compatibilitatea proiectului de act normativ cu legislaţia în domeniul achiziţiilor publice:a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii; b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante. | Proiectul de act normativ nu se referă la acest subiect. |
| 2. Compatibilitatea proiectului de act normativ cu legislaţia comunitară în materie | Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 4. Hotărâri ale Curţii Europene de Justiţie a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect.  |
| 6. Alte informaţi | Nu au fost identificate |
| **Secţiunea a 6-a: Consultările efectuate în vederea elaborării proiectului de act normativ** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Acest proiect nu este supus consultărilor comisiilor interministeriale  |
| 5. Informaţii privind avizarea către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul nu se referă la acest subiect. |
| 6. Alte informaţii | Nu au fost identificate. |
| **Secţiunea a 7-a: Activităţi de informare publică privind elaborarea şi implementarea proiectului de act normativ** |
| 1. Informarea societăţii civile cu privire la necesitatea elaborării proiectului de act normativ | Prezentul proiect de act normativ este supus procedurii prevăzute de Legea nr. 52/2003 privind transparenţa decizională în administraţia publică, republicată, cu modificările ulterioare. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 3. Alte informaţii | Nu au fost identificate |
| **Secţiunea a 8-a: Măsuri de implementare** |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Proiectul de act normativ nu se referă la acest subiect. |
| 2. Alte informaţii | Nu au fost identificate |

**Pentru considerentele de mai sus, am elaborat proiectul de Hotărâre a Guvernului pentru aprobarea scoaterii definitive din fondul forestier naţional, fără compensare, de către Societatea Complexul Energetic Oltenia SA a terenului în suprafaţă de 110,1079 ha, în vederea realizării obiectivului „Deschiderea și punerea în exploatare a Carierei Jilț Nord la o capacitate de 4,5 milioane tone/an lignit”, care în forma prezentată a fost avizat de către ministerele interesate, pe care îl supunem spre adoptare.**

|  |
| --- |
| **MINISTRUL APELOR ŞI PĂDURILOR** |
| **Ioan DENEȘ** |

**Avizăm favorabil:**

 **MINISTRUL ENERGIEI VICEPRIM-MINISTRU, MINISTRUL MEDIULUI**

 **Anton ANTON Grațiela Leocadia GAVRILESCU**

 **MINISTRUL FINANȚELOR PUBLICE MINISTRUL JUSTIȚIEI**

 **Eugen Orlando TEODOROVICI Tudorel TOADER**